Szám: 1509-38/2023.

**TÁJÉKOZTATÓ**

**a lejárt határidejű közgyűlési határozatok végrehajtásáról**

Szombathely Megyei Jogú Város Önkormányzata Szervezeti és Működési Szabályzatának 22. § (4) bekezdése alapján az intézkedést igénylő lejárt határidejű közgyűlési határozatok végrehajtása érdekében tett intézkedésekről a leadott jelentések alapján az alábbiakban számolok be:

**50/2023. (II.23.) Kgy. sz. határozatában** a Közgyűlés döntött a nem közművel összegyűjtött háztartási szennyvíz begyűjtéséről és ártalommentes elhelyezéséről szóló önkormányzati rendeletben meghatározott közszolgáltatási szerződés módosításáról.

**Kalmár Ervin, a Városüzemeltetési Osztály vezetője jelenti:** A közszolgáltatási szerződés módosítása 2023. március 22. napján aláírásra került.

**61/2023. (II.23.) Kgy. sz. határozatában** a Közgyűlés elfogadta a Szent István király utcai Gyöngyös-patak híd átépítése időszakára érvényes, BLAGUSS Agora Hungary Kft. által javasolt menetrend módosítást.

**Kalmár Ervin, a Városüzemeltetési Osztály vezetője jelenti:** A közszolgáltatási szerződés módosítása 2023. március 27. napján aláírásra került, a társaság április 1. napjától az elfogadott menetrend szerint közlekedteti járatait.

**74/2023. (III.30.) Kgy. sz. határozatában** a Közgyűlés engedélyezte, hogy a Király Katalin karnagy által vezetett szombathelyi vegyeskar az elnevezésében a városnevet használhassa „Cantus Savariensis” formában.

**Nagyné Dr. Gats Andrea, a Jogi és Képviselői Osztály vezetője jelenti:** Az engedély a kérelmezőnek 2023. április 17. napján megküldésre került.

**75/2023. (III.30.) Kgy. sz. határozatában** a Közgyűlés engedélyezte, hogy a Savaria Slam Poetry Egyesület újonnan alakuló szombathelyi egyesületként az elnevezésében a városnevet használhassa.

**Nagyné Dr. Gats Andrea, a Jogi és Képviselői Osztály vezetője jelenti:** Az engedély a kérelmezőnek 2023. április 17. napján megküldésre került.

**77/2023. (III.30.) Kgy. sz. határozatában** a Közgyűlés támogatta a Szombathelyi Tankerületi Központ által tervezett Alapító Okirat módosításokat.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A Tankerület részére a közgyűlési határozat megküldésre került.

**78/2023. (III.30.) Kgy. sz. határozatában** a Közgyűlés egyetértett az Önkormányzat és a Vas Megye és Szombathely Megyei Jogú Város Nyugdíjas Szövetsége, Képviselete között létrejött feladat-ellátási megállapodás módosításával.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A szerződésmódosítás 2023. április 5. napján aláírásra került.

**79/2023. (III.30.) Kgy. sz. határozatában** a Közgyűlés elfogadta a városi zöldállományok, fák védelmére vonatkozó javaslatot, és felkérte a többségi tulajdonú gazdasági társaságok vezetőit, hogy a külterületi vagy a rendezési terv szerint gazdasági iparterületnek minősülő ingatlanok kivételével minden ingatlanértékesítés esetén az elfogadott eljárásrend szerint járjanak el.

**Nagyné Dr. Gats Andrea, a Jogi és Képviselői Osztály vezetője jelenti:** Az érintett szervezeteknek a tájékoztatás megküldésre került.

**84-101/2023. (III.30.) Kgy. sz. határozataiban** a Közgyűlés önkormányzati tulajdonú gazdasági társaságok üzleti tervét hagyta jóvá, valamint ezekkel kapcsolatos egyéb döntéseket hozott. **93/2023. (III.30.) Kgy. sz. határozatában** a Közgyűlés jóváhagyta a SZOVA Nonprofit Zrt. 2023. évi üzleti tervét, és felkérte a polgármestert, hogy az önkormányzati bérlakások felújítására, karbantartására vonatkozó programhoz biztosítson előleget a társaság részére.

**Nagyné Dr. Gats Andrea, a Jogi és Képviselői Osztály vezetője és Stéger Gábor, a Közgazdasági és Adó Osztály vezetője jelentik:** A határozatokról a társaságok értesítése megtörtént. A 93/2023. (III.30.) Kgy. sz. határozat alapján a SZOVA NZrt. részére 50 millió Ft előleg 2023. április 5. napján átutalásra került.

**102/2023. (III.30.) Kgy. sz. határozatában** a Közgyűlés egyetértett a Városligeti Bölcsőde megnyitásával, és jóváhagyta a Szombathelyi Egyesített Bölcsődei Intézmény módosító okiratát és módosítással egységes szerkezetbe foglalt alapító okiratát.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Az alapító okirat aláírásra került.

**104/2023. (III.30.) Kgy. sz. határozatában** a Közgyűlés tudomásul vette a SZOVA NZrt. tulajdonában lévő Szabadidőközponttal kapcsolatos tájékoztatást, és visszavonta 376/2013. (VI.19.) Kgy. számú határozatát.

**Nagyné Dr. Gats Andrea, a Jogi és Képviselői Osztály vezetője jelenti:** A határozatról a társaság értesítése megtörtént.

**105/2023. (III.30.) Kgy. sz. határozatában** a Közgyűlés megerősítette azon szándékát, hogy a SZOVA NZrt. tulajdonában lévő 0172/6 hrsz.-ú ingatlanból kialakításra kerülő 10.452 m2 nagyságú területet térítésmentesen biztosítani kívánja a Szombathelyi Kézilabda Klub és Akadémia részére utánpótlás csarnok építése céljából.

**Nagyné Dr. Gats Andrea, a Jogi és Képviselői Osztály vezetője jelenti:** A határozatról a társaság és az SZKKA értesítése megtörtént.

**107/2023. (III.30.) Kgy. sz. határozatában** a Közgyűlés jóváhagyta a SZOVA NZrt. tulajdonában lévő ingatlanok egyben történő értékesítésére vonatkozó pályázati felhívást.

**Nagyné Dr. Gats Andrea, a Jogi és Képviselői Osztály vezetője jelenti:** A pályázati felhívás meghirdetésre került 2023. március 31. napján, a beadási határidő május 2. napja.

**108/2023. (III.30.) Kgy. sz. határozatában** a Közgyűlés ingatlanok liciteljárás útján történő értékesítésére vonatkozó pályázati felhívásokat hagyott jóvá.

**Nagyné Dr. Gats Andrea, a Jogi és Képviselői Osztály vezetője jelenti:** A pályázati felhívások meghirdetésre kerültek 2023. március 31. napján, a beadási határidő május 2. napja.

**109/2023. (III.30.) Kgy. sz. határozatában** a Közgyűlés a STYL Trade Kft.-vel a szombathelyi 7311/A/4 és 7311/A/9 hrsz.-ú ingatlanokra vonatkozóan kötött bérleti szerződés módosításáról döntött, és felkérte a SZOVA NZrt. vezérigazgatóját a módosításokkal egységes szerkezetű bérleti szerződés megkötésére.

**Nagyné Dr. Gats Andrea, a Jogi és Képviselői Osztály vezetője jelenti:** A határozatról a társaság értesítése megtörtént.

**110/2023. (III.30.) Kgy. sz. határozatában** a Közgyűlés a SZOVA NZrt. és a Szombathelyi Tankerületi Központ között a Szent István király utca 104. szám alatti ingatlanra kötött bérleti szerződés módosításáról döntött, és felhatalmazta a SZOVA NZrt. vezérigazgatóját a szerződésmódosítás aláírására.

**Nagyné Dr. Gats Andrea, a Jogi és Képviselői Osztály vezetője jelenti:** A határozatról a társaság értesítése megtörtént.

**111/2023. (III.30.) Kgy. sz. határozatában** a Közgyűlés a Terület- és Településfejlesztési Operatív Program Plusszal kapcsolatos döntést hozott, és felhatalmazta a polgármestert a feltételes közbeszerzési eljárások megindítására, a megalapozó dokumentumok jóváhagyására és a pályázat benyújtásához szükséges intézkedések megtételére.

**Kalmár Ervin, a Városüzemeltetési Osztály vezetője jelenti:** A feltételes közbeszerzési eljárások megindításához szükséges felelős közbeszerzési szaktanácsadó beszerzése megtörtént. A feltételes közbeszerzési eljárások megindításához szükséges eljárásindító adatlapok és műszaki dokumentáció a tanácsadónak megküldésre kerültek, a közbeszerzési eljárások előkészítése folyamatban van.

**112/2023. (III.30.) Kgy. sz. határozatában** a Közgyűlés egyetértett a Söptei u. 30. szám alatti ingatlan előtt meglévő gyalogátkelőhelyen Okos Zebra gyalogosvédelmi rendszer kialakítása érdekében pályázat benyújtásával.

**Nagyné Dr. Gats Andrea, a Jogi és Képviselői Osztály vezetője jelenti:** A pályázat 2023. április 6. napján benyújtásra került.

**116/2023. (III.30.) Kgy. sz. határozatában** a Közgyűlés a 298/2022. (IX.29.) Kgy. sz. határozattal elfogadott takarékossági program egyes pontjai alkalmazásának felfüggesztéséről döntött.

**Nagyné Dr. Gats Andrea, a Jogi és Képviselői Osztály vezetője és Vinczéné Dr. Menyhárt Mária, az Egészségügyi és Közszolgálati Osztály vezetője jelentik:** A határozat az érintett gazdasági társaságoknak és intézményeknek megküldésre került.

**117/2023. (III.30.) Kgy. sz. határozatában** a Közgyűlés megállapította a szociális étkeztetésben alkalmazandó élelmezési nyersanyagköltség összegeket.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A határozat a Pálos Károly Szociális Szolgáltató Központ és Gyermekjóléti Szolgálat intézményvezetőjének megküldésre került.

**122/2023. (III.30.) Kgy. sz. határozatában** a Közgyűlés a Savaria Múzeum igazgatójának megbízásáról döntött, és felkérte a polgármestert a kultúráért felelős miniszter tájékoztatására a miniszteri egyetértés megadása érdekében.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A minisztérium részére a megkeresés megküldésre került.

Kérem a Tisztelt Közgyűlést, hogy a fenti tájékoztatómban foglaltakat elfogadni szíveskedjék.

**Szombathely, 2023. április 19.**

|  |  |
| --- | --- |
|  | **/: Dr. Károlyi Ákos :/** |

**HATÁROZATI JAVASLAT**

**……/2023. (IV.27.) Kgy. számú határozat**

A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

**Felelős:** Dr. Károlyi Ákos jegyző

**Határidő:** azonnal